Det begynder som endnu en hyggelig køretur med politimanden Vlado, men ender kaotisk og tragisk.

Aftenens afsnit af programmet 'Politijagt' er usædvanligt voldsomt, fordi en eftersætning ender helt galt.

En 18-årig mand uden kørekort kører vanvidskørsel i en Audi, som er købt blot dagen før. Da Vlado eftersætter den, når den op på en hastighed af 180 km/t. på en strækning, hvor man må køre 90.

Flugtbilen støder ind i en civil politibil, og det resulterer i en meget voldsom afslutning på biljagten.

Manden har sin kæreste og en veninde med i bilen, og de slipper alle fra ulykken med livet i behold, men med kvæstelser. Det kan virke mirakuløst, at ingen dør, når man ser, hvor voldsomt bilen ruller rundt.

Den civile politibil, der er involveret i ulykken, ser umiddelbart ud til at slippe billigere, men betjenten, Steen Erik, bliver hårdt kvæstet i ulykken.

Han har efterfølgende gået til genoptræning og kan ikke længere klare sit arbejde. Han er derfor blevet overflyttet til et andet arbejde hos politiet.

Se klippet over artiklen. Programmet sendes på Kanal 5 onsdag aften kl. 20 og handler i aften udelukkende om ulykken og den efterfølgende retssag.